**ОПШТИНА БЕРАНЕ**

**П Р Е Д Л О Г**

**ОДЛУКЕ О УТВРЂИВАЊУ ЈАВНОГ ИНТЕРЕСА ЗА ПОТПУНУ И НЕПОТПУНУ ЕКСПРОПРИЈАЦИЈУ НЕПОКРЕТНОСТИ РАДИ ИЗГРАДЊЕ АТМОСФЕРСКЕ И ИЗМЈЕШТАЊЕ ПОСТОЈЕЋЕ ФЕКАЛНЕ КАНАЛИЗАЦИЈЕ У МЗ БЕРАНСЕЛО**

**Беране, август 2022.године**

На основучлана 28 став 1 тачка 5 и члана 38 став 1 тачка 2 Закона о локалној самоуправи („Сл.лист Црне Горе“ број 2/18, 34/19 и 38/20 и члана 50/22), члана 1 став 2 Закона о експропријацији („Сл.лист Републике Црне Горе“ број 55/00, 12/02 и 28/06 и „Сл.лист Црне Горе“ број 21/08, 30/17 и 75/18), члана 18 став 1 тачка 5 и члана 36 став 1 тачка 2 Статута општине Беране („Службени лист Црне Горе“, број 42/18), Скупштина Општине Беране на сједници одржаној \_\_\_\_\_\_ 2022.године, донијела је :

**О Д Л У К У**

**о утврђивању јавног интереса за потпуну и непотпуну експропријацију непокретности ради изградње атмосферске и измјештање постојеће фекалне канализације у МЗ Берансело**

Члан 1.

 Утврђује се јавни интерес за потпуну експропријацију катастарске парцеле 29/2, ливада 4-те класе, површине 625м2 која је уписана у листу непокретности 410, катастарска општина Долац.

Члан 2.

Утврђује се јавни интерес за непотпуну експропријацију непокретности и то:

- дијела катастарске парцеле 31/1, ливада 4-те класе у површини од 207м2 која је уписана у листу непокретности 750, катастарска општина Долац и

- дијела катастарске парцеле 33/1, њива 4-те класе у површини од 75м2 која је уписана у листу непокретности 750, катастарска општина Долац.

Члан 3.

 Сврха експропријације непокретности је реализација пројекта измјештања и регулације постојећег канала атмосферске канализације и измјештање постојеће фекалне канализације у мјесној заједници Берансело.

Члан 4.

 Корисник експропријације је Општина Беране.

Члан 5.

 Поступак експропријације непокретности из члана 1 ове Одлуке, провешће Управа за катастар и државну имовину ПЈ-Беране по предлогу Дирекције за имовину и заштиту имовинских права Општине Беране.

Члан 5

 Финансијска средства за исплату правичне накнаде планирана су буџетом Општине као издаци за локалну инфраструктуру-експропријације.

Члан 6

 Одлука ступа на снагу осмог дана од дана објављивања у „Службеном листу Црне Горе – Општински прописи“.

**СКУПШТИНА ОПШТИНЕ БЕРАНЕ**

**Број : 02-016/22-\_\_\_\_\_\_\_\_\_ ПРЕДСЈЕДНИК СКУПШТИНЕ**

**Беране, \_\_\_\_\_\_\_\_ 2022.године Новица Обрадовић**

**О б р а з л о ж е њ е**

1. Правни основ за доношење Одлуке

Правни основ за доношење ове одлуке садржан је у члану 28 став 1 тачка 5 Закона о локалној самоуправи којим је прописано да општина у оквиру сопствених надлежности утврђује јавни интерес за експропријацију непокретности за реализацију пројеката од локалног значаја.Чланом 38 став 1 тачка 2 истог закона, прописано је да Скупштина доноси прописе и друге акте. Чланом 1 став 2 Закона о експропријацији прописано је да се јавни интерес за експропријацију непокретности утврђује Законом или на основу закона.

Чланом 18 став 1 тачка 5 Статута Општине Беране прописано је да Општина у оквиру сопствених надлежности утврђује јавни интерес за експропријацију непокретности за реализацију пројеката од локалног значаја, у складу са законом а чланом 36 став 1 тачка 2 Статута прописано је да Скупштина доноси прописе и друге опште акте.

1. Разлози за доношење Одлуке

Изградњом прилазног асфалтног пута од магистрале Беране-Рибаревине до постројења за пречишћавање отпадних вода указала се потреба за измјештањем постојећег канала атмосферске канализације и измјештање постојеће фекалне канализације.

Измјештањем постојећег канала атмосферске канализације стамбени објекат који се налази у непосредној близини истог био би обезбијеђен од бујичних вода у вријеме киша чиме би се спријечила евентуална штета на објекту.

Измјештањем постојеће фекалне канализације иста се уводи у новоизграђени систем колектора чиме се обезбеђује пречишћавање отпадних вода из мјесне заједнице Берансело и доприноси очувању животне средине.

Финансијска средства за исплату правичне накнаде планирана су буџетом Општине као издаци за локалну инфраструктуру па се усвајањем ове одлуке стварају услови да Општина Беране Управи за катастар и државну имовину ПЈ-Беране, као надлежном органу, поднесе предлог за експропријацију непокретности па предлажемо одборницима да предлог Одлуке усвоје као у тексту предлога.

**Дирекција за имовину и заштиту имовинских права Општине Беране**